
ประกาศองค์การบริหารส่วนตำบลตะกุกใต้
เรื่อง   การขึ้นทะเบียนผู้ประกอบการร้านอาหารรายย่อยเพื่อชดเชยการปรับราคาก๊าซหุงต้ม

*****************************


     ด้วยรัฐบาลมีนโยบายที่จะทยอยปรับราคาจำหน่ายปลีกก๊าซหุงต้มเพิ่มสูงขึ้นเดือนละ 0.05 บาท/กิโลกรัม ตั้งแต่วันที่ 1 กรกฎาคม 2556 เป็นต้นไป และมีมาตรการช่วยเหลือผู้ที่ได้รับผลกระทบจำนวน 2 กลุ่ม ได้แก่ ครัวเรือนที่มีรายได้น้อยและร้านค้า หาบเร่ แผงลอย อาหาร


องค์การบริหารส่วนตำบลตะกุกใต้ จึงขอประกาศให้ผู้ประกอบการรายย่อย (ร้านอาหารขนาดเล็ก หาบเร่ แผงลอยอาหาร) ที่มีพื้นที่ไม่เกิน 50 ตารางเมตร และมีสถานที่จำหน่ายในเขตตำบลตะกุกใต้มาขึ้นทะเบียนได้ตั้งแต่บัดนี้เป็นต้นไป

จึงประกาศให้ทราบโดยทั่วกัน


ประกาศ  ณ วันที่  26  มิถุนายน  พ.ศ.  2556



  
 ลงชื่อ




                                  (นายสมโภช  นาคครื้น)
                                                                  นายกองค์การบริหารส่วนตำบลตะกุกใต้
